**Ministru kabineta noteikumu projekta "Grozījumi Ministru kabineta 2016.gada 24.maija noteikumos Nr.319 "Darbības programmas "Izaugsme un nodarbinātība" 6.1.1. specifiskā atbalsta mērķa "Palielināt lielo ostu drošības līmeni un uzlabot transporta tīkla mobilitāti" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2016.gada 24.maija noteikumos Nr.319 "Darbības programmas "Izaugsme un nodarbinātība" 6.1.1. specifiskā atbalsta mērķa "Palielināt lielo ostu drošības līmeni un uzlabot transporta tīkla mobilitāti" īstenošanas noteikumi" (turpmāk – noteikumu projekts) izstrādāts atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 20.jūnijā Eiropas Savienības Oficiālajā Vēstnesī publicēti grozījumi Vispārējā grupu atbrīvojuma regulā Eiropas Komisijas 2014.gada 17.jūnija regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk- Regula Nr.651/2014), kas paredz grozījumus attiecībā uz atbalstu ostu un lidostu infrastruktūrai, paziņošanas robežvērtībām atbalstam kultūrai un kultūrvēsturiskā mantojuma saglabāšanai un atbalstam sporta un multifunkcionālai atpūtas infrastruktūrai un reģionālā darbības atbalsta shēmām tālākajos reģionos.Lai nodrošinātu atbalsta piešķiršanas brīdī tā atbilstību spēkā esošajam valsts atbalsta regulējumam, nepieciešams veikt attiecīgus grozījumus Ministru kabineta 2016.gada 24.maija noteikumos Nr.319 "Darbības programmas "Izaugsme un nodarbinātība" 6.1.1. specifiskā atbalsta mērķa "Palielināt lielo ostu drošības līmeni un uzlabot transporta tīkla mobilitāti" īstenošanas noteikumi" (turpmāk – noteikumi). Ņemot vērā minēto, tiek izstrādāts noteikumu projekts, kas paredz šādus grozījumus:Projekta iesniedzējs ir Rīgas brīvostas pārvalde, Ventspils brīvostas pārvalde un Liepājas speciālās ekonomiskās zonas pārvalde. Projekta apstiprināšanas gadījumā projekta iesniedzējs ir arī finansējuma saņēmējs.Ja atbalstu plānots sniegt saimnieciskās darbības veikšanai un tas ir kvalificēts kā komercdarbības atbalsts, atbalstu sniedz saskaņā ar Regulas Nr.651/2014 56b.pantu vai ar Eiropas komisijas lēmumu par atbalsta saderību ar Eiropas Savienības iekšējo tirgu.Projekta iesniedzējs sagatavo un iesniedz sadarbības iestādei projekta iesniegumu saskaņā ar projektu iesniegumu atlases nolikuma prasībām, pievienojot projektam veikto izmaksu un ieguvumu analīzi un projekta iesniedzēja sagatavotu izvērtējumu par komercdarbības atbalstu projektā.Ja atbalsts projektam nav uzskatāms par komercdarbības atbalstu maksimālais attiecināmais Kohēzijas fonda finansējuma apmērs ir 85% no projektam plānotā kopējā attiecināmā finansējuma. Ja atbalsts tiek sniegts saskaņā ar Regulas Nr.651/2014 nosacījumiem, publiskā finansējuma maksimālo apmēru nosaka saskaņā ar Regulas Nr.651/2014 56b. panta 4.punktu, vienlaikus ievērojot Regulas Nr.651/2014 56b. panta 5.un 6.punktā noteikto atbalsta intensitātes ierobežojumu.Kā alternatīvu minētās metodes piemērošanai, ja plānotais atbalsts, piemērojot Regulas Nr.651/2014 nosacījumus, nepārsniedz EUR 5 miljonus, atbalsta maksimālo summu var noteikt 80% apmērā no attiecināmajām izmaksām. Ja atbalsts projektam ir uzskatāms par komercdarbības atbalstu, projekta iesniedzējs projekta īstenošanai papildus Kohēzijas fonda līdzfinansējumam, kas pieejams līdz 2018.gada 31.decembrim, var plānot piesaistīt citus publiskos līdzekļus snieguma rezerves finansējuma apjomā, piemēram, projekta iesniedzēja aizņēmums Valsts kasē, nepārsniedzot maksimālo publiskā finansējuma apjomu. Civiltiesiskajā līgumā par projekta īstenošanu nosaka projekta īstenošanai nepieciešamā publiskā finansējuma apmēru. Atbilstoši šo noteikumu 10. 2 punktam sadarbības iestāde var palielināt projektam Kohēzijas fonda finansējuma apmēru, nepalielinot sākotnēji noteikto publiskā finansējuma apmēru. Projekta iesniedzējs iesniedz sadarbības iestādē apliecinājumu par citu publisko līdzekļu pieejamību līdz civiltiesiskā līguma noslēgšanai par projekta īstenošanu un Eiropas Savienības fondu līdzfinansējuma piešķiršanu.Atbildīgā iestāde pēc Eiropas Komisijas lēmuma par snieguma ietvara izpildi vai Ministru kabineta lēmuma par priekšfinansētās snieguma rezerves piešķiršanu var ierosināt sadarbības iestādei palielināt finansējuma saņēmējam pieejamo attiecināmo finansējumu līdz šo noteikumu 9.punktā minētajam maksimālajam apmēram, sasniedzot kopējo 6. prioritārā virziena Kohēzijas fonda rādītāju un projektu individuālo mērķu izpildes gadījumā.Ja tiek izpildīts prioritārā virziena snieguma ietvars un Eiropas Komisija (turpmāk- EK) ir pieņēmusi lēmumu piešķirt snieguma rezervi visam prioritārajam virzienam, tad saskaņā ar Darbības programmas „Izaugsme un nodarbinātība” 6.1.1. specifiskā atbalsta mērķa “Palielināt lielo ostu drošības līmeni un uzlabot transporta tīkla mobilitāti” (turpmāk – SAM) projektu iesniegumu atlases nolikumu un projektu iesniegumu vērtēšanas kritēriju piemērošanas metodiku, atbildīgā iestāde, saņemot EK lēmumu par snieguma ietvara izpildi, specifiskā atbalsta mērķa ietvaros finansējuma rādītāju vērtēs kontekstā ar finansējuma saņēmēja sākotnēji projektu iesniegumu vērtēšanas kritēriju piemērošanas metodikas 1.14 kritērija uzņemtajām saistībām, kurā norādīta minimālā sasniedzamā finanšu rādītāja vērtība katram projekta iesniedzējam: Rīgas brīvostas pārvaldei – 9 349 816 euro; Ventspils brīvostas pārvaldei – 12 226 192 euro; Liepājas speciālās ekonomiskās zonas pārvaldei – 12 226 192 euro.Ja atbalstu projektam sniedz saskaņā ar Regulu Nr.651/2014, ievēro, ka projekta iesniedzējs nedarbojas Regulas Nr.651/2014 1.panta 3.punktā noteiktajās nozarēs. Ja projekta iesniedzējs darbojas arī šajās nozarēs, nodrošina izmaksu nošķiršanu tādējādi, ka darbības izslēgtajās nozarēs negūtu labumu no atbalsta, kas piešķirts saskaņā ar Regulu Nr.651/2014. Jāievēro Regulas Nr.651/1.panta 4.punkta a) apakšpunktam noteiktais, ka uz projekta iesniedzēju neattiecas neizpildīts līdzekļu atgūšanas rīkojums. Ievēro Regulas Nr.651/2014 1.panta 4.punkta c) apakšpunkta, 4.panta 1.punkta ee) apakšpunkta, 5.panta nosacījumus.”Ja atbalstu projektam sniedz saskaņā ar Regulu Nr.651/2014, ievēro Regulas Nr.651/2014 56b. panta 7. un 8.punktā noteikto.Ja atbalstu projektam sniedz saskaņā ar Regulu Nr.651/2014, atbalstāmas ir darbības, kas atbilst Regulas Nr.651/2014 2.panta 157.punktā minētajai ostas infrastruktūras definīcijai un 159.punktā minētajai piekļuves infrastruktūras definīcijai. Atbalstu nesniedz darbībām, kas noteiktas Regulas 651/2014 1.panta 2.punkta c) apakšpunktā, vai, ja izvirzīts Regulas Nr.651/2014 1.panta 2.punkta d) apakšpunktā minētais nosacījums.Specifiskā atbalsta atbalstāmo darbību ietvaros radušās izmaksas var uzskatīt par attiecināmām finansēšanai no Kohēzijas fonda, ja tās atbilst šo noteikumu 16.punktā minētajām atbalstāmajām darbībām un šo noteikumu 17.,18.,19. un 21.punktā noteiktajiem izmaksu apjoma ierobežojumiem, ir radušās ne agrāk kā 2014.gada 1.janvārī un atbalsts projektam nav uzskatāms par komercdarbības atbalstu.Šo noteikumu ietvaros saņemto komercdarbības atbalstu, saskaņā ar Regulas Nr. 651/2014 8. panta nosacījumiem, drīkst kumulēt ar citu komercdarbības atbalstu, tai skaitā ar *de minimis* atbalstu, attiecībā uz vienām un tām pašām attiecināmajām izmaksām, nepārsniedzot šo noteikumu 8.punktā norādīto maksimālo publiskā finansējuma apmēru, kā arī citā atbalsta programmā, individuālajā atbalsta projektā vai Eiropas Komisijas lēmumā noteikto publiskā atbalsta maksimālo summu un atbalsta intensitāti.”Ja atbalsts projektam uzskatāms par komercdarbības atbalstu un tiek sniegts saskaņā ar Regulu Nr. 651/2014, darbu pie projekta var sākt no dienas, kad projekta iesniedzējs ir iesniedzis iesniegumu sadarbības iestādē vai, atbalstu kumulēšanas gadījumā, kad visas atbalsta sniedzējas iestādes pieņēmušas lēmumu par publiskā finansējuma piešķiršanu, tai skaitā snieguma rezerves priekšfinansēšanu. Šo noteikumu izpratnē par darbu sākumu ir uzskatāmas darbības, kas atbilst Regulas Nr. 651/2014 2. panta 23. apakšpunktā noteiktajam. Ja projekts tiek īstenots saskaņā ar Līgumu par Eiropas Savienības darbību 107. un 108. pantu, darbu pie projekta var uzsākt atbilstoši Eiropas Komisijas lēmumam par projekta saderību ar Eiropas Savienības iekšējo tirgu.Ja atbalsts projektam uzskatāms par komercdarbības atbalstu, noteikumu 17.1. (neveido pamatlīdzekļu vērtību), 17.2. un 17.3. apakšpunktā noteiktās izmaksas, kā arī izmaksas, kuras attiecas uz ar transportu nesaistītām darbībām, tostarp rūpnieciskās ražošanas iekārtām, kas darbojas ostā, birojiem vai veikaliem, kā arī ostas būvēm un aprīkojumu, kā minēts Regulas Nr.651/2014 56b. panta 3.punktā, finansējuma saņēmējs sedz no saviem līdzekļiem.Specifiskā atbalsta neattiecināmās izmaksas, kuras finansējuma saņēmējs sedz no saviem līdzekļiem, ir visas projekta izmaksas, ja atbalsts projektam uzskatāms par komercdarbības atbalstu un nav ievēroti šo noteikumu 27. punkta nosacījumi.Ja atbalstu projektam sniedz saskaņā ar Regulu Nr. 651/2014, sadarbības iestāde lēmumu pieņem līdz Regulas Nr. 651/2014 darbības termiņa beigām. Noteikumu ietvaros projektu īsteno saskaņā ar līgumu par projekta īstenošanu, bet ne ilgāk kā līdz 2023.gada 31.decembrim.Ja atbalstu projektam sniedz saskaņā ar Regulu Nr. 651/2014, sadarbības iestāde nodrošina Regulas Nr.651/2014 9.panta 1. un 4.punktā noteiktos publicitātes pasākumus.Finansējuma saņēmējs un sadarbības iestāde, atbilstoši Regulas Nr. 651/2014 12.panta 1.punkta prasībām, nodrošina dokumentācijas glabāšanas termiņa ievērošanu.Noteikumu projektā noteikti nosacījumi, kurus nepieciešams izvērtēt, sniedzot komercdarbības atbalstu saskaņā ar Regulu Nr.651/2014.Izstrādājot noteikumu projektu, ir ņemtas vērā ar komercdarbības atbalsta saņemšanu saistītās normas. Pie plānoto atbalstāmo darbību vērtēšanas no komercdarbības atbalsta regulējuma aspekta, jāievēro arī Eiropas Komisijas darba dokumentu Analītiskās vadlīnijas ostu infrastruktūrai (Analitical Grids on the application of State aid rules to the financing of infrastructure projects), kā arī gadījumā, ja komercdarbības atbalstu sniedz saskaņā ar Regulas Nr.651/2014 56b.pantu, pārbauda, vai projekts atbilst visām šīs regulas I nodaļas prasībām, t.sk., vai netiek pieļauti Regulas Nr. 651/2014 1.panta 5.punktā paredzētie Eiropas Savienības (turpmāk- ES) tiesību pārkāpumi. Noteikumu projekts Regulas Nr.651/2014 1.panta 5.punkta ierobežojumus nesatur. Regula Nr.651/2014 var tikt piemērota retroaktīvi, saskaņā ar Regulas Nr.651/2014 58.pantu. Šo noteikumu ietvaros atbalstu saskaņā ar Regulas Nr. 651/2014 56b. pantu var sniegt sākot ar 17.05.2017.Līdz šim iesniegtie projekti tiek vērtēti atbilstoši spēkā esošo noteikumu prasībām, un saņemto EK vēstuli, kas pielīdzināma EK lēmumam, kur Regula Nr.651/2014 var tikt piemērota retroaktīvi saskaņā ar regulas Nr.651/2014 58.pantu, attiecīgi vērtējot projektu pret Regulas Nr.651/2014 56 b. prasībām”.  |
| 3. | Projekta izstrādē iesaistītās institūcijas | Satiksmes ministrija |
| 4. | Cita informācija | Ierosināto grozījumu ietekme uz izsludināto projektu iesniegumu atlasi: Centrālā finanšu un līgumu aģentūra turpina veikt izsludināto projektu iesniegumu atlasi atbilstoši noteiktajiem atlases termiņiem. Ņemot vērā to, ka ir stājušies spēkā grozījumi Vispārējā grupu atbrīvojuma Regulā Nr. 651/2014, un attiecīgi tiem tiek grozīti noteikumi, nepieciešams veikt attiecīgus specifiskā atbalsta projektu iesniegumu atlases nolikuma grozījumus, kā arī atlases nolikumam pievienotajā informatīvi skaidrojošajā materiālā “Projektu iesniegumu vērtēšanas kritēriju piemērošanas metodika” (turpmāk – atlases nolikuma 4.pielikums) un Projektu iesniegumu vērtēšanas kritērijos.Ierosināto grozījumu ietekme uz projekta iesniedzēju:Grozījumu projekts paredz, ka komercdarbības atbalsts tiek sniegts saskaņā ar Regulas Nr.651/2014 56b. panta nosacījumiem.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes dalībnieki, kravu un pasažieru pārvadātāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  | Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu**  |
| Nepieciešamie saistītie tiesību aktu projekti |  Nav |
| Atbildīgā institūcija  | Satiksmes ministrija. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2014.gada 17.jūnija regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu. |
| 2. | Citas starptautiskās saistības |  Projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Noteikumu projekts paredz, ka finanšu atbalstu komercdarbībai sniedz saskaņā ar:Regulas Nr. 651/2014 56b.pantu.; |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. Nr. 651/2014 2. panta 18. punkts, 2.panta 157; 159 punkts. | Noteikumu projekta 8. punkts12. punkts. | Vienības tiek ieviestas pilnībā. | Netiek paredzētas stingrākas prasības. |
| Regula Nr. 651/2014 56b. pants, 58.pants | Noteikumu projekta 1.punkts, 2.punkts, 11.punkts,16.punkts, 22.punkts. | Vienība tiek ieviesta pilnībā. | Neparedz stingrākas prasības. |
| Regulas Nr.651/2014 1. panta 2. punkta “c” un “d” apakšpunkts, 1. panta 3. punkts,1panta 4. punkta “a”, “c”, 4. panta 1. punkta “ee” apakšpunkts, 9.panta 1. un 4.punkts, 5.pants,12.panta 1.punkts. | Noteikumu projekta 10.punkts, 12.punkts,20.punkts, 21.punkts. | Vienības tiek ieviestas pilnībā | Neparedz stingrākas prasības |
| Regula Nr. 651/2014 6. panta 2.punkts,8.pants, 2.panta 23.punkts. | Noteikumu projekta 13.punkts, 15.punkts. | Ieviesta pilnībā. | Neparedz stingrākas prasības. |
| Vispārēja atsauce uz Regulu Nr. 651/2014. | Noteikumu projekta 1.punkts, 2.punkts, 10.punkts, 11.punkts, 12.punkts, 13.punkts, 15.punkts, 19.punkts, 20.punkts, 21.punkts, 22.punkts. | Ieviesta pilnībā. | Neparedz stingrākas prasības. |

|  |  |
| --- | --- |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Satiksmes ministrija 20 darba dienu laikā pēc šo noteikumu apstiprināšanas sniegs kopsavilkuma informāciju Eiropas Komisijai saskaņā ar Regulas Nr.651/2014 11.pantu. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts izsludināts Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji Ministru kabineta 2007.gada 7.aprīļa noteikumu Nr.300 “Ministru kabineta kārtības rullis” noteiktajā kārtībā varēs līdzdarboties Ministru kabineta noteikumu projekta izstrādē, sniedzot atzinumu un viedokli par Valsts sekretāru sanāksmē izsludināto Ministru kabineta noteikumu projektu. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija kā atbildīgā iestāde, Centrālā finanšu un līgumu aģentūra kā sadarbības iestāde.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Satiksmes ministrs U.Augulis

Vīza: Valsts sekretāra vietā –

 Valsts sekretāra vietniece Dž.Innusa

02.10.2017. 2374

I.Cauna, 67028221

Ingrida.Cauna@sam.gov.lv

Jūlija Kukuļinska

Investīciju departamenta TEN-T tīkla infrastruktūras attīstības

projektu nodaļas vadītāja Julija.kukulinska@sam.gov.lv